CELEX: 32021R2191
Language: bg
Date: 2021-12-10 00:00:00
Title: Регламент за изпълнение (ЕС) 2021/2191 на Комисията от 10 декември 2021 година за разрешаване на пускането на пазара на свежи растения от Wolffia arrhiza и/или Wolffia globosa като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (текст от значение за ЕИП)

13.12.2021   
               
               
                  BG
               
               
                  Официален вестник на Европейския съюз
               
               
                  L 445/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2191 НА КОМИСИЯТА
         от 10 декември 2021 година
         за разрешаване на пускането на пазара на свежи растения от Wolffia arrhiza и/или Wolffia globosa като традиционна храна от трета държава съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 15, параграф 4 от него,
         като има предвид, че:
         
                     (1)
                  
                  
                     В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пускани на пазара в рамките на Съюза. Традиционната храна от трета държава е нова храна съгласно определението в член 3, параграф 2, буква в) от Регламент (ЕС) 2015/2283.
                  
               
                     (2)
                  
                  
                     С Регламент за изпълнение (ЕС) 2017/2468 на Комисията (2) се определят административните и научните изисквания по отношение на традиционни храни от трети държави.
                  
               
                     (3)
                  
                  
                     В съответствие с член 8 от Регламент (ЕС) 2015/2283 бе приет Регламент за изпълнение (ЕС) 2017/2470 на Комисията (3) за изготвяне на списък на Съюза на разрешените нови храни.
                  
               
                     (4)
                  
                  
                     На 7 септември 2020 г. дружеството GreenOnyx Ltd („заявителят“) подаде до Комисията уведомление за намерението си да пуснe на пазара на Съюза свежи растения от Wolffia arrhiza и Wolffia globosa като традиционна храна от трета държава, в съответствие с член 14 от Регламент (ЕС) 2015/2283. Заявителят иска свежите растения от Wolffia arrhiza и Wolffia globosa да бъдат употребявани като такива от населението като цяло.
                  
               
                     (5)
                  
                  
                     В съответствие с член 7, параграф 2 от Регламент за изпълнение (ЕС) 2017/2468, Комисията поиска от заявителя допълнителна информация по отношение на изискванията за валидност на уведомлението. Исканата информация бе предоставена на 16 октомври 2020 г.
                  
               
                     (6)
                  
                  
                     Представените от заявителя данни показват, че свежите растения от Wolffia arrhiza и/или Wolffia globosa като такива имат предистория на безопасна употреба като храна в Югоизточна Азия, и по-специално в Лаос, Мианмар и Тайланд.
                  
               
                     (7)
                  
                  
                     В съответствие с член 15, параграф 1 от Регламент (ЕС) 2015/2283 на 20 януари 2021 г. Комисията препрати валидното уведомление до държавите членки и до Европейския орган за безопасност на храните („Органа“).
                  
               
                     (8)
                  
                  
                     Нито държавите членки, нито Органът не представиха на Комисията надлежно мотивирани възражения срещу пускането на пазара в рамките на Съюза на свежи растения от Wolffia arrhiza и Wolffia globosa в четиримесечния срок, определен в член 15, параграф 2 от Регламент (ЕС) 2015/2283.
                  
               
                     (9)
                  
                  
                     На 30 юни 2021 г. Органът публикува своя „Технически доклад относно уведомлението за свежи растения от Wolffia arrhiza и Wolffia globosa като традиционна храна от трета държава в съответствие с член 14 от Регламент (ЕС) 2015/2283“ (4). Органът стигна до заключението, че наличните данни за състава и историята на употребата на свежи растения от Wolffia arrhiza и Wolffia globosa и данните, предоставени за традиционната храна, отглеждана при условията на вертикално земеделие, както е описано в уведомлението, не пораждат опасения във връзка с безопасността.
                  
               
                     (10)
                  
                  
                     В този доклад Органът отбеляза, че безопасността на свежите растения от Wolffia arrhiza и Wolffia globosa е силно повлияна от екологичното състояние на водите, в които се отглеждат тези растения. Поради това не може да се изключи наличието на тежки метали и микроцистини в тези свежи растения. Освен това наличието в тях на определени количества от някои микроелементи като мед, молибден, цинк, бор и манган, което може да се дължи на използването на торове при отглеждането на свежи растения от Wolffia arrhiza и Wolffia globosa, може да породи опасения за безопасността за здравето на човека. Поради това е целесъобразно в спецификациите на тази традиционна храна в списъка на Съюза на разрешените нови храни да се установят максимално допустими нива на тежки метали, микроцистини, мед, молибден, цинк, бор и манган.
                  
               
                     (11)
                  
                  
                     Поради това Комисията следва да разреши пускането на пазара в рамките на Съюза на свежи растения от Wolffia arrhiza и/или Wolffia globosa като такива и да актуализира съответно списъка на Съюза на разрешените нови храни.
                  
               
                     (12)
                  
                  
                     С оглед на горното Регламент за изпълнение (ЕС) 2017/2470 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               (1)   Свежите растения от Wolffia arrhiza и/или Wolffia globosa, посочени в приложението към настоящия регламент, се включват като традиционна храна от трета държава в списъка на Съюза на разрешените нови храни, установен в Регламент за изпълнение (ЕС) 2017/2470.
            
            
               (2)   Вписването в списъка на Съюза по параграф 1 включва условията за употреба и спецификациите, определени в приложението към настоящия регламент.
            
         
         
            Член 2
            Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 327, 11.12.2015 г., стр. 1.
         
            (2)  Регламент за изпълнение (ЕС) 2017/2468 на Комисията от 20 декември 2017 г. за определяне на административните и научните изисквания по отношение на традиционни храни от трети държави в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 55).
         
            (3)  Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
         
            (4)  EFSA Supporting Publications, https://doi.org/10.2903/sp.efsa.2021.EN-6658.
      
      
         
            ПРИЛОЖЕНИЕ
            Приложението към Регламент за изпълнение (ЕС) 2017/2470 се изменя, както следва:
            
                        (1)
                     
                     
                        В таблица 1 (Разрешени нови храни) се вмъква следното вписване:
                        
                                    Разрешена нова храна
                                 
                                 
                                    Условия, при които новата храна може да се употребява
                                 
                                 
                                    Допълнителни специфични изисквания за етикетиране
                                 
                                 
                                    Други изисквания
                                 
                              
                                    „Свежи растения от Wolffia arrhiza и/или Wolffia globosa (традиционна храна от трета държава)
                                 
                                 
                                    Посочена категория храни
                                 
                                 
                                    Максимални нива
                                 
                                 
                                    Означението на новата храна при етикетиране на хранителните продукти, които я съдържат, е „Wolffia arrhiza и Wolffia globosa“ или „Wolffia arrhiza“ или „Wolffia globosa“ в зависимост от използваното растение.“
                                 
                                 
                                     
                                 
                              
                                    Свежи растения от Wolffia arrhiza и/или Wolffia globosa като такива
                                 
                                 
                                     
                                 
                              
                  
                        (2)
                     
                     
                        В таблица 2 (Спецификации) се вмъква следното вписване:
                        
                                    Разрешена нова храна
                                 
                                 
                                    Спецификации
                                 
                              
                                    „Свежи растения от Wolffia arrhiza и/или Wolffia globosa (традиционна храна от трета държава)
                                 
                                 
                                    
                                       Описание/определение:
                                    
                                    Традиционната храна се състои от свежи растения от Wolffia arrhiza (L.) Horkel ex Wimm. и/или от Wolffia globosa (Roxb.) Hartog & Plas (семейство: Araceae).
                                    
                                       Микробиологични критерии:
                                    
                                    Общ брой на микроорганизмите: < 103 CFU/g
                                    Общ брой на дрождите и плесените: < 100 CFU/g
                                    Общо ентеробактерии: < 100 CFU/g
                                    
                                       Escherichia coli: < 100 CFU/g
                                    
                                       Salmonella: да не се открива в 25 g
                                    
                                       Listeria monocytogenes: да не се открива в 25 g
                                    
                                       Staphylococcus aureus: да не се открива в 10 g
                                    
                                       Тежки метали:
                                    
                                    Олово: < 0,3 mg/kg
                                    Арсен (неорганичен): < 0,10 mg/kg
                                    Кадмий: < 0,2 mg/kg
                                    Хром: < 1 mg/kg
                                    Живак: < 0,10 mg/kg
                                    
                                       Микроелементи:
                                    
                                    Мед: < 0,8 mg/kg
                                    Молибден: < 0,3 mg/kg
                                    Цинк: < 5 mg/kg
                                    Бор: < 5 mg/kg
                                    Манган: < 6 mg/kg
                                    
                                       Цианотоксини:
                                    
                                    Микроцистини: 0,006 μg/g
                                    
                                       Пестициди:
                                    
                                    Нива на пестициди в съответствие с кодов номер 0254000 („Подгрупа г) воден кресон“ в група „Листни зеленчуци, тревисти растения и ядливи цветя“), установени в Регламент (ЕО) № 396/2005 (1).
                                 
                              
                                    
                                                (*)
                                             
                                             
                                                CFU: образуващи колония единици.“
                                             
                                          
                              
                  
               (1)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1.